smcproject/ml-wiki-sentences huggingface dataset:
ഇതിൽ നിന്നും ആവശ്യമായ പദാർത്ഥങ്ങളെ രക്തത്തിലേയ്ക്ക് ആഗിരണം ചെയ്യുന്നു.
ചില മാലിന്യങ്ങളെ രക്തത്തിൽ നിന്നുും നെഫ്രോൺ കുഴലിലേയ്ക്ക് സ്രവിക്കുകയും ചെയ്യുന്നു.
ഇങ്ങനെ രൂപപ്പെടുന്ന ദ്രാവകമാണ് മൂത്രം .
അതിനാൽ മൂത്രഘടകങ്ങളിലെ അളവിലെ വ്യതിയാനങ്ങൾ വൃക്കകളുടെ പ്രവർത്തനത്തിലെ വൈകല്യങ്ങളേയും സൂചിപ്പിക്കുന്നു.
രക്തത്തിൽ നിന്ന് മാലിന്യങ്ങളെ അരിച്ചുമാറ്റുന്ന പ്രവർത്തനത്തെ ഗ്ലോമറൂലാർ ഫിൽട്രേഷൻ എന്നുവിളിക്കുന്നു.
ഈ അരിക്കൽ പ്രക്രിയയുടെ നിരക്കുപരിശോധിക്കുന്നതിലൂടെയും വൃക്കകളുടെ പ്രവർത്തനവ്യതിയാനങ്ങൾ തിരിച്ചറിയാൻ കഴിയുന്നു.
ക്നിനിക്കൽ പരിശോധന
ചില ക്ലിനിക്കൽ പരിശോധനകൾ വൃക്കകളുടെ പ്രവർത്തനത്തെക്കുറിച്ച് ധാരണ നൽകുന്നു.
ഉദാഹരണമായി, ഏറെക്കാലമായി നിലനിൽക്കുന്ന വൃക്കാവൈകല്യങ്ങളിൽ ശരീരഭാഗങ്ങളിൽ നീരുണ്ടാകാനിടയുണ്ട്.
ഇത് ശരീരത്തിലെ ജലത്തിന്റെ അളവിനെ സാധാരണനിലയിൽ നിർത്താൻ വൃക്കകൾക്ക് കഴിയാതിരിക്കുന്ന അവസ്ഥയെ സൂചിപ്പിക്കുന്നു.
കൂടാതെ, കൃത്യമായ അളവിൽ യൂറിയ എന്ന രാസഘകടത്തെ മൂത്രത്തിലൂടെ പുറന്തള്ളാനാകാത്ത അവസ്ഥയിൽ ശരീരമെമ്പാടും ചൊറിഞ്ഞുതടിക്കാനിടയുണ്ട്.
മൂത്രപരിശോധന
വൃക്കകളുടെ പ്രവർത്തനം പരിശോധിക്കുന്ന മുഖ്യടെസ്റ്റുകളിലൊന്ന് മൂത്രഘടകങ്ങളുടെ അളവ് പരിശോധിക്കുകയാണ്.
യൂറിനാലിസിസ് എന്ന് ഇതറിയപ്പെടുന്നു.
ചില അസാധാരണമായ വൃക്കാവൈകല്യങ്ങളിൽ മൂത്രത്തിന്റെ ഉത്പാദനം നിലക്കുകയോ അളവ് വളരെക്കുറയുകയോ ചെയ്യുന്നു.
മൂത്രത്തിലൂടെ പുറന്തള്ളുന്ന ആൽബുമിൻ പോലുള്ള പ്രോട്ടീനുകളുടെ അളവിലെ വ്യത്യാസവും ഒരു നിശ്ചിത സമയത്തോ 24 മണിക്കൂറിലെ വിവിധ സമയങ്ങളിലോ പരിശോധിച്ച് വൃക്കകളുടെ പ്രവർത്തനക്ഷമത നിർണയിക്കാം.
സാധാരണയായി ഒരാൾക്ക് 1.5 ലിറ്റർ മൂത്രം പ്രതിദിനം ഉത്പാദിപ്പിക്കപ്പെടണമെന്നാണ് കണക്ക്.
മൂത്രത്തിന് വയ്ക്കോലിന്റെ നിറവും 4.6 മുതൽ 8 വരെ പി.എച്ചും ഉണ്ടായിരിക്കണം.
1.001 മുതൽ 1.035 വരെയാണ് സ്പെസിഫിക് ഗ്രാവിറ്റി ഉണ്ടാകേണ്ടത്.
ആൽബുമിൻ, ഗ്ലൂക്കോസ്, ചുവന്ന രക്താണുക്കൾ, വെളുത്ത രക്തകോശങ്ങൾ, കീറ്റോൺ വസ്തുക്കൾ, ബാക്ടീരിയ പോലുള്ള സൂക്ഷ്മജീവികൾ എന്നിവയുടെ സാന്നിധ്യവും മൂത്രപരിശോധനയിലൂടെ തിരിച്ചറിയാം.
24 മണിക്കൂർ നേരത്തേയ്ക്ക് മൂത്രം ശേഖരിച്ചുവച്ചശേഷം  ഒരു ലിറ്റർ ജലം ചേർക്കുമ്പോൾ സാമ്പിളിന്റെ സ്പെസിഫിക് ഗ്രാവിറ്റി 1.010 ആണെങ്കിൽ വൃക്കകൾക്ക് വൈകല്യമുണ്ടെന്ന് കണക്കാക്കുന്നു.
രക്തപരിശോധന
വൃക്കാപ്രവർത്തനത്തെ നിരീക്ഷിക്കുന്നതിന് രക്തപരിശോധനയും പ്രധാനമാണ്.
ഇതിലൂടെ വൃക്കകളുടെ ക്ഷമതയെ നേരിട്ട് മനസിലാക്കാൻ കഴിയുന്നു.
ഇതിന് ഏറ്റവും ഉപയുക്തമായ പരിശോധനയാണ് ഗ്ലോമറൂലാർ ഫിൽട്രേഷൻ റേറ്റ് (GFR level) പരിശോധന.
ഗ്ലോമറൂലാർ ഫിൽട്രേഷൻ റേറ്റ് പരിശോധന
നെഫ്രോണിലെ ബോമാൻസ് ക്യാപ്സ്യൂളിലെ ക്യാപില്ലറി സ്പേയ്സിലേയ്ക്ക് രക്തലോമികകളിലെ രക്തത്തിൽ നിന്ന് ദ്രാവകത്തെ എത്തിക്കുന്ന അരിക്കൽ പ്രക്രിയയുടെ നിരക്കാണിത്.
രക്തത്തിൽ നിന്ന് ക്രിയാറ്റിനിൻ എന്ന മാലിന്യത്തെ പുറന്തള്ളുന്ന നിരക്ക് (യൂണിറ്റ് സമയത്തിൽ എത്ര ക്രിയാറ്റിനിൻ എന്നത്. ഉദാ- milliliters per minute (mL/min)) ഗ്ലോമറൂലാർ ഫിൽട്രേഷൻ റേറ്റ് പരിശോധനയിലെ മുഖ്യഅളവാണ്.
സാധാരണയായി 40 വയസിനുമുകളിൽ പ്രായമുള്ള പുരുഷൻമാരിൽ  125 mL/min/1.73m 2 in ഉം സ്ത്രീകളിൽ 90–120 ml/min/1.73m 2 ഉം ആണ്.
സ്ഥായിയായ വൃക്കാതകരാറുകളിൽ (ക്രോണിക് കിഡ്നി ഡിസീസ്- CKD stage) ഗ്ലോമറൂലാർ ഫിൽട്രേഷൻ നിരക്ക് പരിശോധിക്കുന്നതിലൂടെ വൃക്കാവൈകല്യങ്ങളുടെ വിവിധ ഘട്ടങ്ങൾ കണ്ടെത്താം.
CKD stage GFR level (mL/min/1.73 m 2 ) ഘട്ടം 1 ≥ 90 ഘട്ടം 2 60–89 ഘട്ടം 3 30–59 ഘട്ടം 4 15–29 ഘട്ടം 5 15 മെഡിക്കൽ ഇമേജിംഗ്
വൃക്കകളുടെ അൾട്രാസൗണ്ട് സ്കാൻ , സി.ടി. സ്കാൻ, എം.ആർ.ഐ സ്കാൻ എന്നിവ വഴി വൃക്കകളുടെ ഘടനാപരമായ മാറ്റം പരിശോധിക്കാൻ കഴിയുന്നു.
കൂടാതെ ചില സ്കാനിങ്ങിൽ റേഡിയോആക്ടീവ് വസ്തുക്കൾ ചേർത്തും വൃക്കാപ്രവർത്തനത്തെ വിലയിരുത്താറുണ്ട്.
ഹൈഡ്രോനെഫ്രോസിസ്, പോളിസിസ്റ്റിക് വൃക്ക, വൃക്കകളിലെ ട്യൂമറുകൾ എന്നിവ തിരിച്ചറിയാൻ സ്കാനിംഗ് സഹായിക്കുന്നു.
ഇൻട്രാവീനസ് പൈലോഗ്രാഫി
രക്തക്കുഴലിലേയ്ക്ക് ഒരു റേഡിയോ ഒപേക് ആയ രാസഘടകത്തെ കുത്തിവയ്ക്കുന്നു.
5, 10, 15, 25 മിനിറ്റുകളിൽ എക്സ് റേ ചിത്രമെടുക്കുമ്പോൾ വൃക്കകളിൽ ഈ രാസഘടകങ്ങൾ നൽകുന്ന ചായം പോകുന്ന കാലിക്സ്, പെൽവിസ് പോലുള്ള വൃക്കാഭാഗങ്ങളേയും മൂത്രമൊഴിക്കലിന്റെ വിവിധഘട്ടങ്ങളേയും തിരിച്ചറിയാനാകുന്നു.
സിസ്റ്റോസ്കോപ്പി
മൂത്രസഞ്ചിയുടെ ഉൾഭാഗത്തുണ്ടാകാവുന്ന തകരാറുകൾ തിിരിച്ചറിയാൻ ഇൻഡോകാർമൈൻ എന്ന ചായം സിരകളിലൂടെ കുത്തിവച്ചശേഷം സിസ്റ്റോസ്കോപ്പിലൂടെ പരിശോധിക്കുന്നു.
ഇന്റർസ്റ്റീഷ്യൽ സിസ്റ്റൈറ്റിസ്, ‍ട്യൂമർ എന്നിവ നിരീക്ഷിക്കാനും ബയോപ്സിക്കായി കോശങ്ങൾ ശേഖരിക്കാനും ഈ പ്രക്രിയ സഹായിക്കുന്നു.
മറ്റ് പരിശോധനകൾ
സിസ്റ്റോഗ്രാഫി, യൂറിത്രോസ്കോപ്പി, യൂറിത്രോഗ്രാഫി, റീനൽ ആൻജിയോഗ്രാഫി, റീനൽ ടോമോഗ്രാഫി എന്നിവയും വൃക്കാപരിശോധനകളിൽ വളരെ പ്രാധാന്യമുള്ളവയാണ്.
വൃക്ഷാസനം ഇംഗ്ലീഷ് വിലാസം https://ml.wikipedia.org/wiki/Vrikshasana
വൃക്ഷാസനം ഇംഗ്ലീഷിൽ Tree Pose എന്നാണ് പേർ.
നിവർന്നു നിൽക്കുക.
കാലുകൾ ചേർത്തി വയ്ക്കുക.
കൈകൾ തുടയിൽ പതിച്ചുവയ്ക്കുക.
വലതുകാൽ മടക്കി ഇടതു തുടയിൽ പറ്റാവുന്നത്ര കയറ്റി വയ്ക്കുക.
കാല വിരലുകൾ തറയിലേക്ക് ചൂണ്ടുന്ന പോലെയാവണം.
ബാലൻസ് കിട്ടിയാൾ കൈകൾ തൊഴുതു പിടിക്കുക.
ശ്വാസം  എടുത്തുകൊണ്ട് തൊഴുതു പിടിച്ച കൈ മുകളിലേക്ക് ഉയർത്തുക.
സാധാരണ ശ്വാസത്തിൽ കുറച്ചുനെരം അങ്ങിതന്നെ നിൽക്കുക.
ശ്വാസം വിട്ടുകൊണ്ട് കൈകൾ താഴെക്കിടുക.
കാല് തറയിൽ വയ്ക്കുക.
സി. ബുക്സ് http://www.eastcoastdaily.com/2018/06/21/vrikshasana-photos-gallery.html Archived 2018-06-23 at the Wayback Machine .
ശിപായി ഇംഗ്ലീഷ് വിലാസം https://ml.wikipedia.org/wiki/Sepoy
പട്ടാളത്തിലെ സാധാരണ ജവാൻമാരെ വിളിക്കുന്ന പേരാണു ശിപായി ( ഇംഗ്ലീഷ് : Sepoy ).
ഇന്ത്യയിലെ ബ്രിട്ടീഷ് ആധിപത്യകാലത്ത് ബ്രിട്ടീഷ് സേനയിലുള്ള ഇന്ത്യൻ ഭടൻമാരെ സൂചിപ്പിക്കുന്നതിന് ശിപായി എന്ന പദം ഉപയോഗിച്ചിരുന്നു.
പിയൂൺ (Peon) എന്ന വാക്കിന്റെ സമാന പദമായും ഈ വാക്ക് ഉപയോഗിക്കാറുണ്ട്.
പിയൂൺ എന്ന അർത്ഥത്തിൽ ഉപയോഗിക്കുമ്പോൾ ഓഫീസുകളിലെ സഹായി എന്നാണു അർത്ഥമാക്കുന്നത് .
ഭടൻ എന്നർത്ഥമുള്ള സിപാഹി (പേർഷ്യൻ:سپاهی) എന്ന പേർഷ്യൻ വാക്കിൽ നിന്ന് ഉത്ഭവിച്ച് മലയാളത്തിൽ സാധാരണമായ പദമാണു "ശിപായി".
ബ്രിട്ടീഷ് ശിപായിമാർ
1857-ലെ ലഹളക്കാലത്ത് ഡെൽഹിയിലേക്കെത്തിയ വിമത ബ്രിട്ടീഷ് ശിപായിമാരെ പരാമർശിക്കുന്നതിന് തിലംഗ ( ഇംഗ്ലീഷ് : Tilangas ) എന്ന പേര് ദില്ലിക്കാർ ഉപയോഗിച്ചിരുന്നു.
ഇത് തെലങ്കാനയെ സൂചിപ്പിക്കുന്ന ഒരു വാക്കാണ്.
പതിനെട്ടാം നൂറ്റാണ്ടിലെ കർണാടിക് യുദ്ധങ്ങളുടെ കാലത്ത് ബ്രിട്ടീഷുകാർ ഇന്ത്യൻ ഭടൻമാരെ നിയമനം നടത്തിയിരുന്നത് തെലങ്കാന മേഖലയിൽനിന്നായിരുന്നു.
എന്നാൽ ലഹളക്ക് കുറേക്കാലം മുമ്പുതന്നെ ബ്രിട്ടീഷുകാർ ശിപായിമാരുടെ നിയമനം അവധ് മേഖലയിൽനിന്നാക്കിയിരുന്നു.
ലഹളക്കാലത്തെ ശിപായിമാരിൽ ഏറിയപങ്കും ഇന്നത്തെ ഉത്തർപ്രദേശ് , ബിഹാർ ഭാഗങ്ങളിൽ നിന്നായിരുന്നു.
അതുകൊണ്ട് ദില്ലിക്ക് കിഴക്കൻമാർ എന്ന് സൂചിപ്പിക്കുന്നതിന് പൂർബിയകൾ എന്നും ശിപായിമാരെ ദില്ലിക്കാർ വിളിച്ചിരുന്നു.
രണ്ടുവാക്കുകളും പുറംനാട്ടുകാർ വരുത്തൻമാർ എന്ന രീതിയിൽ ഇകഴ്ത്തിപ്പറയാനുപയോഗിച്ചിരുന്നതാണ്.
കൂടുതൽ അറിവിന്‌ ശിപായിലഹള അവലംബം
ശിഖ സിംഗ്
ശിഖ സിംഗ് (ജനനം 7 ഫെബ്രുവരി 1986 ) ഇന്ത്യൻ ടെലിവിഷൻ പരമ്പരകളിലെ അഭിനയത്തിലൂടെ ശ്രദ്ധേയയായ ഒരു ഇന്ത്യൻ നടിയാണ്.
ലെഫ്റ്റ് റൈറ്റ് ലെഫ്റ്റിൽ കേഡറ്റ് ആകൃതി ഭട്ട് എന്ന കഥാപാത്രമായിട്ടായിരുന്നു ശിഖ സിംഗിൻ്റെ അഭിനയ അരങ്ങേറ്റം.
സീ ടിവിയുടെ മേരി ഡോലി തേരെ അംഗന , ഘർ കി ലക്ഷ്മി ബേടിയാൻ എന്നി പരമ്പരകളിലാണ് അവർ അടുത്തതായി അഭിനയിച്ചത്.
കൂടാതെ 2010-ൽ കളേഴ്‌സ് ടിവിയുടെ സാമൂഹിക നാടക പരമ്പരയായ നാ ആന ഈസ് ദേസ് ലാഡോയിൽ അംബാ സാങ്‌വാൻ എന്ന കഥാപാത്രമായി അഭിനയിച്ചു.
ഫുൽവയ്ക്ക് വേണ്ടി സിംഗ് കളേഴ്‌സ് ടിവിയുമായി മൂന്നാമതും തുടർച്ചയായി സഹകരിച്ചിരുന്നു.
ഷഹാന മാലിക് എന്ന കഥാപാത്രത്തെ ലൈഫ് ഓകെയുടെ 26/12 എന്ന ചിത്രത്തിലൂടെ 2013-ൽ അഭിനയജീവിതം ആരംഭിച്ച അവർ അടുത്തതായി അദാലത്ത് എന്ന ചിത്രത്തിലും അഭിനയിച്ചു.
അതിനെ തുടർന്ന് കളേഴ്‌സിലെ സസുരൽ സിമർ കാ എന്ന പരമ്പരയിൽ മേഘ്‌ന സിംഘാനിയ എന്ന കഥാപാത്രത്തെ അവർ അവതരിപ്പിച്ചു.
തുടർന്ന് മഹാഭാരതം എന്ന ഇതിഹാസ ടിവി പരമ്പരയിലെ ധീരയായ പെൺകുട്ടിയായ അവർ ശിഖണ്ഡിയെ അവതരിപ്പിച്ചു.
ഈ രണ്ടു വേഷങ്ങളും 2013 മുതൽ 2014 വരെ ആയിരുന്നു അവർ ചെയ്തിരുന്നത്.
2014 മുതൽ 2020 വരെ കുംകും ഭാഗ്യ എന്ന പരമ്പരയിൽ ആലിയ മെഹ്‌റ എന്ന അഭിനന്ദിക്കുന്ന കഥാപാത്രത്തെ ശിഖ സിംഗ് അവതരിപ്പിച്ചു.
ഇതിനിടയിൽ ഇതെ പരമ്പരയിൽ സ്പിൻ-ഓഫ് കുണ്ഡലി ഭാഗ്യയിൽ അതേ റോളിലേക്ക് അവരെ തിരഞ്ഞെടുത്തിരുന്നു.
കൂടാതെ സ്റ്റാർ പ്ലസിലെ ചന്ദ്ര നന്ദിനിയിലും ടിവിയുടെ ജനപ്രിയ എപ്പിസോഡിക് ലാൽ ഇഷ്‌കിലും അവർ വിഭയായി അഭിനയിച്ചു.
2022-ൽ  കളേഴ്‌സ് ടിവിയുടെ പരമ്പരയായ നാഗിൻ 6- ൽ അവർ റിദ്ധി ശർമ്മയെ അവതരിപ്പിച്ചു.
അഭിനയത്തിന് പുറമേ സോണി എൻ്റർടൈൻമെൻ്റ് ടെലിവിഷൻ്റെ ജൂബിലി കോമഡി സർക്കസിൽ (2008) ശിഖ സിംഗ് പ്രത്യക്ഷപ്പെട്ടിരുന്നു.
ചാനൽ എക്‌സ്‌ചേഞ്ചിംഗ് സീരീസായ ഗോൾഡ് സേഫ് (2009–10) അവർ അവതാരകയായിരുന്നു.
2015 , 2016 വർഷങ്ങളിൽ കോമഡി നൈറ്റ്‌സ് ബച്ചാവോയിൽ ഉണ്ടായിരുന്നു.
2016 ഏപ്രിലിൽ ശിഖ സിംഗ് കരൺ ഷായെ വിവാഹം കഴിച്ചു.
അവർക്ക് 2020 ജൂണിൽ ഒരു മകൾ ജനിച്ചു.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Shikha Singh ശിഖ സിംഗ് ഇൻസ്റ്റാഗ്രാമിൽ അവലംബം 1 2 1 2 1 2 ↑ 1 2 ↑ ↑ ↑
ശിഖരിണി (വൃത്തം)
ഒരു സം‍സ്കൃതവർ‍ണ്ണവൃത്തമാണ് ശിഖരിണി .
അത്യഷ്ടി എന്ന ഛന്ദസ്സിൽ പെട്ട (ഒരു വരിയിൽ 17 അക്ഷരങ്ങൾ) സമവൃത്തം .
ലക്ഷണം ( വൃത്തമഞ്ജരി ) “ യതിക്കാറിൽത്തട്ടും യമനസഭലം ഗം ശിഖരിണീ ”
വൃത്തശാസ്ത്രസങ്കേതമനുസരിച്ചു് “യ മ ന സ ഭ” എന്നീ ഗണങ്ങളും ഒരു ലഘുവും ഒരു ഗുരുവും  ആറാമത്തെ അക്ഷരത്തിനു ശേഷം യതിയോടുകൂടി വരുന്ന വൃത്തമാണു ശിഖരിണി.
v - - - - - / v v v v v - - v v v -
ലക്ഷണത്തിൽ പറഞ്ഞിട്ടില്ലെങ്കിലും പന്ത്രണ്ടാമത്തെ അക്ഷരത്തിനു ശേഷവും യതി കാണാറുണ്ടു്.
ഉദാഹരണങ്ങൾ കഴിഞ്ഞേ പോകുന്നൂ...
( കെ. എൻ. ഡി. ) “ കഴിഞ്ഞേ പോകുന്നൂ പകലുമിരവും ജർജ്ജരിതമായ്‌
കൊഴിഞ്ഞേ വീഴുന്നൂ നിറമുടയൊരെൻ പീലികൾ വൃഥാ ഒഴിഞ്ഞേ കാണുന്നൂ ദിനമനു നഭ, സ്സീ മയിലിനൊ- ന്നഴിഞ്ഞാടാനെന്താണൊരുവഴി?
വരൂ നീലമുകിലേ!
” 2.
നാരായണീയം  ദശകം  24
ഹിരണ്യാക്ഷേ പോത്രിപ്രവരവപുഷാ ദേവ ഭവതാ
ഹതേ ശോകക്രോധഗ്ലപിതധൃതിരേതസ്യ സഹജ:
ഹിരണ്യപ്രാരംഭ : കശിപുരമരാരാതിസദസി
പ്രതിജ്ഞമാതേനേ തവ കില വധാർത്ഥം  മധുരിപോ സാദൃശ്യമുള്ള മറ്റു വൃത്തങ്ങൾ മേഘവിഷ്‍ഭൂർ‍ജ്ജിതം എല്ലാ ശ്ലോകങ്ങളിലും ഈ വൃത്തം ഉപയോഗിച്ചിട്ടുള്ള പ്രസിദ്ധകൃതികൾ സൌന്ദര്യലഹരി ( ശങ്കരാചാര്യർ ) വൃത്തമഞ്ജരിയിലെ വൃത്തങ്ങൾ
ശിഖ വർമ്മ
ശിഖ വർമ ഭുവനേശ്വറിലെ ഇൻസ്റ്റിറ്റ്യൂട്ട് ഓഫ് ഫിസിക്സിലെ ഒരു എക്സ്പെരിമെന്റൽ കണ്ടൻസ്ഡ് മാറ്റർ ഊർജ്ജതന്ത്രജ്ഞ്ഞയാണ്.
അവർക്കു താല്പര്യമുള്ള മേഖല, പ്രതല ശാസ്ത്രവും (Surface Science) തിൻ ഫിലിം വളർച്ചയും (Thin film growth), തുടക്കകാല വളർച്ചയുടെ ഘട്ടങ്ങളും (Growth Modes at Early Stages) എന്നിവയൊക്കെയാണ്..
ശിഖ 1982ൽ കാൺപൂർ ഐ ഐ ടിയിൽ എം.എസ്സി ചേർന്നു.
അവർക്ക് ഐ ഐ ടിയിലെ "പരീക്ഷണ രീതി"കളോട് താത്പര്യം തോന്നി.
പരീക്ഷണ മേഖലയിൽ ഗവേഷണം ചെയ്യാനും തീരുമാനിച്ചു.
1984ൽ എം.എസ്സി പൂർത്തിയാക്കി.
ഐക്യ നാടുകളിലെ സിരാക്യൂസ് സർവകലാശാല Syracuse University യിൽ നിന്ന് പിഎച്ച്.
അവർ വഹിച്ചിരുന്ന മറ്റു സ്ഥാനങ്ങൾ കാലിഫോർണിയ സർവകലാശാലയിലെ സന്ദർശക ശാസ്ത്രജ്ഞ ( Visiting Scientist, Chemical and Nuclear Engineering, University of California, Santa Barbara , (CA) USA ) വിങ്കോൺസിൻ സർവകലാശാലയിൽ അസോസിയേറ്റ് ലെക്ചമ്രും റിസർച്ച് അസോസിയേറ്റും(Associate Lecturer Research Associate, Surface Science, Physics Department, University of Wisconsin–Milwaukee , Milwaukee, (WI) USA ) കെയ്സ് വെസ്റ്റേൺ റിസർവ് സർവകലാശാലയിലെ റിസർച്ച് അസോസിയേറ്റ് (Research Associate, Surface Science, Physics Department, Case Western Reserve University, Cleveland, (OH) USA) അവലംബം
ശിപായിലഹള ഡെൽഹിയിൽ
1857-ൽ നടന്ന ശിപായിലഹള എന്നും ഒന്നാം ഇന്ത്യൻ സ്വാതന്ത്ര്യസമരം എന്നും അറിയപ്പെടുന്ന ലഹളയുടെ പ്രധാനപ്പെട്ട കേന്ദ്രമായിരുന്നു ഡെൽഹി.
ലഹള ആരംഭിച്ചത് 1857 മേയ് 10-ന് മീറഠിലായിരുന്നെങ്കിലും തുടർന്ന് വടക്കേ ഇന്ത്യയുടെ വിവിധ പ്രദേശങ്ങളിൽനിന്നുള്ള ഈസ്റ്റ് ഇന്ത്യ കമ്പനിയുടെ വിമതശിപായിമാർ ഡെൽഹിയെ അവരുടെ കേന്ദ്രമായിക്കരുതി അവിടെ ഒത്തുകൂടി.
ഡെൽഹിയിലെ മുഗൾ ചക്രവർത്തി ബഹാദൂർഷാ സഫറിനെ അവരുടെ നേതാവായി അംഗീകരിക്കുകയും ചെയ്തു.
മീറഠിൽ കലാപം നടത്തി അവിടെനിന്നും 1857 മേയ് 11-ന് ശിപായിമാർ ഡെൽഹിയിലേക്കെത്തുന്നതോടെ ആരംഭിച്ച സംഭവങ്ങൾ 1857 സെപ്റ്റംബറിൽ ബ്രിട്ടീഷുകാർ നഗരം പിടിച്ചടക്കുന്നതുവരെ നീണ്ടു.
അവധ് പോലുള്ള മറ്റിടങ്ങളിലും ഈ ലഹള നടന്നെങ്കിലും ഡെൽഹിയിലെ ലഹളയുടെ സാഹചര്യം അവയിൽ നിന്ന് വ്യത്യസ്തമായിരുന്നു.
ബ്രിട്ടീഷുകാർക്ക് ഇന്ത്യക്കാരോടുള്ള മനോഭാവത്തിലെ മാറ്റം, മതംമാറ്റം ലക്ഷ്യമാക്കിയ ബ്രിട്ടീഷ് മിഷണറിമാരുടെ പ്രവർത്തനങ്ങൾ, മുഗൾ രാജവംശത്തിന്റെ അസ്തമിക്കുന്ന പ്രതാപവുമായിരുന്നു ഡെൽഹിയിലെ ലഹളക്കുപിന്നിലെ പ്രധാനപ്പെട്ട ഘടകങ്ങൾ.
ഡെൽഹിയുടെ ആദ്യത്തെ റെസിഡന്റായിരുന്ന ഡേവിഡ് ഒക്റ്റർലോണിയെപ്പോലെയുള്ളവർ വേഷത്തിലും ജീവിതരീതികളിലുമെല്ലാം മുഗൾ ശൈലി സ്വീകരിച്ചിരുന്നു.
സ്വാഭാവികമായി ബ്രിട്ടീഷുകാരും നാട്ടുകാരും തമ്മിലുള്ള സമ്പർക്കം തീരെ ഇല്ലാതായി.
ഇന്ത്യക്കാരെ ക്രിസ്തുമതത്തിലേക്ക് പരിവർത്തനം ചെയ്യിക്കുന്നത് ബ്രിട്ടീഷുകാരിൽ പലരുടെയും ലക്ഷ്യമായി.
മിഷണറി പ്രവർത്തനങ്ങളെ അവർ പ്രോത്സാഹിപ്പിച്ചു.
ഈസ്റ്റ് ഇന്ത്യ കമ്പനി അവരുടെ അധികാരം മതപരിവർത്തനത്തിനായി ഉപയോഗിക്കണം എന്ന അഭിപ്രായമുള്ള തീവ്ര നിലപാടുകാരനായ ജോൺ ജെന്നിങ്സാണ് ഇക്കാലത്ത് ഡെൽഹിയിലെ ചാപ്ലൈൻ ആയിരുന്നത്.
ബ്രിട്ടീഷുകാരുടെ ഈ നിലപാട് ഹിന്ദുക്കൾക്കും മുസ്ലീങ്ങൾക്കും അവരോട് എതിരായ നിലപാട് സ്വീകരിക്കാനുള്ള കാരണമായി.
ഇതുമൂലം ഡെൽഹിയിലെ ഉപരിവർഗ്ഗം പിന്തുടർന്നിരുന്ന സൂഫി മാർഗ്ഗം ക്ഷയിച്ച് ആ സ്ഥാനത്ത് മതപരിവർത്തനശ്രമങ്ങളെ പ്രതിരോധിക്കാനെന്നവണ്ണം മുസ്ലീങ്ങൾക്കിടയിൽ മൗലിക ഇസ്ലാമികവാദത്തിന് ശക്തി വർദ്ധിച്ചു.
1850-കളുടെ തുടക്കത്തിൽ നിരവധി ബ്രിട്ടീഷ് ഉദ്യോഗസ്ഥർക്ക് ഡെൽഹിയിലെ മുഗൾ രാജസഭയെ ഇല്ലായ്മ ചെയ്യാനും മുഗളരെ ചെങ്കോട്ടയിൽ നിന്ന് ഒഴിപ്പിക്കാനും പദ്ധതികളുണ്ടായിരുന്നു.
അന്നത്തെ ചക്രവർത്തിയായിരുന്ന ബഹദൂർഷാ സഫറിന്റെ പിൻഗാമിയായി ബ്രിട്ടീഷുകാർ അംഗീകരിച്ചിരുന്ന മിർസ ഫഖ്രുവിന്റെ മരണശേഷം ആരെയും ആ സ്ഥാനത്തേക്ക് അംഗീകരിക്കാതിരുന്നത് മുഗൾ കുടുംബാംഗങ്ങളിൽ ബ്രിട്ടീഷുകാർക്കെതിരെ രോഷമുയർത്തി.
ചാൾസ് കാനിങ് ആയിരുന്നു ലഹളക്കാലത്തെ ബ്രിട്ടീഷ് ഗവർണർ ജനറൽ.
ഇന്ത്യയിലെ ബ്രിട്ടീഷ് സാമ്രാജ്യം ഏറെ ശക്തമായിരിക്കുന്ന ഇക്കാലത്ത് ഹിന്ദുസ്ഥാന്റെ രാജാവ് എന്ന നിലയിലുള്ള മുഗൾ ചക്രവർത്തിയുടെ സ്ഥാനം പൊരുത്തക്കേടാണെന്നും അതുകൊണ്ട് സഫറിന്റെ പിൻഗാമിയായി ആരെയും അംഗീകരിക്കേണ്ടതില്ലെന്നുമായിരുന്നു കാനിങ്ങിന്റെ തീരുമാനം.
എന്നാൽ കാനിങ്ങിന്റെ ഈ തീരുമാനം ഇന്ത്യൻ പ്രജകളുടെ അഭിപ്രായങ്ങളെയും യഥാർത്ഥസ്ഥിതിഗതികളെയും മനസ്സിലാക്കാതെയുള്ളതാണെന്ന് വിലയിരുത്തപ്പെടുന്നു.
ഇത്, മുഗൾ രാജകുമാരൻമാരെ, ഒന്നും നഷ്ടപ്പെടാനില്ലാത്തവരും അതേസമയം അവർക്ക് നഷ്ടപ്പെടാവുന്ന സ്ഥാനമാനങ്ങൾ ഏതെങ്കിലും വിധത്തിൽ തിരികെപ്പിടിക്കാൻ ശ്രമിക്കുന്ന അവസ്ഥയിലേക്ക് എത്തിച്ചു.
1856-ൽ ബ്രിട്ടീഷുകാർ അവധ് പിടിച്ചെടുത്തതോടെ ഡെൽഹിയുടെ ഭാവിയും അതുപോലെത്തന്നെയാകുമെന്ന് ഏതാണ്ട് ഉറപ്പായി.
മുഗൾ രാജവംശത്തെയും ചെങ്കോട്ടയെയും ആശ്രയിച്ചുകഴിഞ്ഞിരുന്ന ഡെൽഹിയിലെ ഭൂരിപക്ഷം ജനങ്ങളും അരക്ഷിതാവസ്ഥ മുന്നിൽക്കണ്ടു.
കൊട്ടാരം ജോലിക്കാർ, ആഭരണക്കച്ചവടക്കാരും നിർമ്മാതാക്കളും, പാചകക്കാർ, പല്ലക്കേന്തുന്നവർ, കാവൽക്കാർ, അന്തഃപുരജോലിക്കാർ, കലാകാരൻമാർ തുടങ്ങിയവരെല്ലാം തൊഴിൽരഹിതരാകുമായിരുന്നു.
ഭാവിയിൽ, ഡെൽഹിയിൽ നിന്ന് 150 മൈൽ ദൂരെയായുള്ള ആഗ്ര കേന്ദ്രീകരിച്ച് ഭരിക്കുന്ന ബ്രിട്ടീഷുകാരുടെ കീഴിൽ ഇവർക്ക് ജോലി ലഭിക്കുന്നതിനും യാതൊരു സാധ്യതയുമില്ലായിരുന്നു.
ഇത്തരത്തിൽ അതൃപ്തരായിരുന്ന ഡെൽഹിയിലെ ജനങ്ങൾക്കിടയിലേക്ക്, കാർട്രിഡ്ജ് പ്രശ്നം മൂലം പൊട്ടിപ്പുറപ്പെട്ട ലഹളക്കുപിന്നാലെ വിമതശിപായിമാർ 1857 മേയ് 11-ന് എത്തിച്ചേർന്ന് ലഹളയിലേക്ക് നീങ്ങുകയായിരുന്നു.
1857-ന്റെ തുടക്കത്തിൽ മുതലേ ഡെൽഹിയുടെ പരിസരങ്ങളിൽ ശിപായിമാർക്കിടയിൽ അസ്വാരസ്യം ഉടലെടുത്തിരുന്നു.
1856 ഫെബ്രുവരി 7-ന് ബ്രിട്ടീഷുകാർ ഏകപക്ഷീയമായി അവധ് പിടിച്ചെടുത്തതിനെത്തുടർന്നാണ് ഇതാരംഭിച്ചത്.
1857 മാർച്ച് 18-ന് ജുമാ മസ്ജിദിന്റെ പിൻമതിലിൽ ഒരു വാളും പരിചയുടെയും ചിഹ്നമടങ്ങിയ ഒരു സന്ദേശം പതിക്കപ്പെട്ടു.
ഇറാനിലെ ഷായുടേതെന്ന പേരിലുള്ള സന്ദേശമായിരുന്നു ഇത്.
ഒരു ബ്രിട്ടീഷ് സംഘം പേർഷ്യയിൽ വച്ച് വൻ തേൽവി നേരിട്ടുവെന്നും പേർഷ്യൻ സേന അഫ്ഗാൻ അതിർത്തി കടന്ന് ഹെറാത്തിലൂടെ ഡെൽഹി ലക്ഷ്യമാക്കി തിരിച്ചിരിക്കുന്നുവെന്നും ഡെൽഹിയെ ക്രിസ്ത്യൻ ഭരണത്തിൽനിന്ന് മോചിപ്പിക്കുമെന്നുമായിരുന്നു സന്ദേശം.
നിലവിൽ അഞ്ഞൂറോളം പേർഷ്യൻ പട്ടാളക്കാർ ഡെൽഹിയിൽ വേഷപ്രച്ഛന്നരായി വസിക്കുന്നുണ്ടെന്നും ഈ സന്ദേശത്തിലുണ്ടായിരുന്നു.
മുസ്ലിങ്ങൾ, ക്രിസ്ത്യാനികളെ സഹായിക്കുന്നതിൽ നിന്നും പിന്തുണക്കുന്നതിൽ നിന്നും പിന്തിരിഞ്ഞുനിൽക്കണമെന്നും ആവശ്യമെങ്കിൽ മുസ്ലീം സഹോദരങ്ങളെ ആവുംവിധം സഹായിക്കണമെന്നും അവരോട് കൂറുപുലർത്തണമെന്നും ഈ സന്ദേശത്തിൽ സൂചിപ്പിക്കപ്പെട്ടിരുന്നു.
മൂന്നു മണിക്കൂറോളം ഈ സന്ദേശം പ്രദർശിപ്പിക്കപ്പെട്ടിരുന്നു.
ഇതുവഴി പോയ തിയോ മെറ്റ്കാഫ് ഇത് നീക്കം ചെയ്യുകയായിരുന്നു.
എന്നാൽ തൊട്ടടുത്തദിവസം സഭയുടെ പത്രമായ സിറാജുൾ അഖ്ബാറിൽ ഈ സന്ദേശം അതേപടി പ്രസിദ്ധീകരിച്ചു.
സന്ദേശത്തിന്റെ നിജസ്ഥിതിയെപ്പറ്റിയും ബ്രിട്ടീഷുകാർക്കെതിരെയുള്ള പേർഷ്യൻ വിജയത്തിന്റെ സത്യാവസ്ഥയെക്കുറിച്ച് പത്രം സംശയം പ്രകടിപ്പിക്കുകയും ചെയ്തു.
എന്തായാലും ഇക്കാലത്ത് ഡെൽഹിയുടെ പരിസരപ്രദേശങ്ങളിൽ അവിശ്വാസികളായ ക്രിസ്ത്യാനികൾക്കെതിരെ പോരാടാനാഹ്വാനം ചെയ്തുകൊണ്ടും റഷ്യക്കാരുടെയോ പേർഷ്യക്കാരുടെയോ രണ്ടു കൂട്ടരുടെയുമോ സൈന്യം ഡെൽഹിയെ ലക്ഷ്യമാക്കിയെത്തുന്നു എന്നുള്ള കിംവദന്തികൾ പരന്നിരുന്നു.
1857 മേയ് പത്തിന് മീറഠിൽ വൻതോതിലുള്ള കലാപം നടന്നു.
തുടർന്ന് മുന്നൂറോളം പേരടങ്ങുന്ന ഇവർ മേയ് 11 ഡെൽഹിയിലേക്കെത്തി , മുഗൾ ചക്രവർത്തി ബഹദൂർഷാ സഫറിന് പിന്തുണ പ്രഖ്യാപിച്ചു.
ഭരണനിർവഹണം നടത്തിയിരുന്ന ബ്രിട്ടീഷുകാരുടെ അഭാവം മൂലം ഡെൽഹിയിലെ ക്രമസമാധാനനില താറുമാറായി.
ബഹാദൂർഷാ സഫർ, ഈ ലഹളയെ തുടക്കത്തിൽ സംശയത്തോടെയാണ് കണ്ടത്.
എന്നാൽ ശിപായിമാരുടെ ഭീഷണിമൂലം അദ്ദേഹത്തിന് ലഹളയെ പിന്തുണക്കേണ്ടി വരുകയും അവരുടെ ഔപചാരികനേതൃസ്ഥാനത്ത് അവരോധിക്കപ്പെടുകയും ചെയ്തു.
എന്നാൽ ബ്രിട്ടീഷ് നിയന്ത്രണത്തിൽനിന്ന് മോചിതമായി, അന്ത്യം ഉറപ്പായിക്കഴിഞ്ഞിരുന്ന തന്റെ രാജവംശത്തിന് പുതുജീവനേകാൻ ഈ ലഹളമൂലം സാധിക്കുമെന്ന വിശ്വാസം, അതിനെ പിന്തുണക്കുന്നതിന് വേണ്ടിയുള്ള അദ്ദേഹത്തിന്റെ നീതീകരണവുമായി.
തുടർന്ന് മുഗൾ രാജകുമാരനായ മിർസ മുഗൾ ശിപായിസൈന്യത്തിന്റെ സർവസേനാധിപനായി പ്രഖ്യാപിക്കപ്പെടുകയും ഡെൽഹി ഭരണത്തിന്റെ അമരക്കാരനാകുകയും ചെയ്തു.
നാട്ടുകാരിൽനിന്ന് വ്യത്യസ്തമായ ഭാഷക്കാരും, ഭാഷാശൈലിക്കാരും, വ്യത്യസ്ത ആചാരരീതിക്കാരുമായ വരുത്തൻമാരായ ശിപായിമാർ ദില്ലിക്കാർക്ക് അപരിചിതരായിത്തുടർന്നു.
ദില്ലിയിലെ എഴുത്തുകാർ ഇവരെ വരുത്തൻമാർ എന്നു സൂചിപ്പിക്കുന്ന വിധം തിലംഗകൾ എന്നും പൂർബിയകൾ എന്നുമായിരുന്നു വിളിച്ചിരുന്നത്.
ശിപായിമാരെക്കൊണ്ട് പൊറുതിമുട്ടിയതിനെത്തുടർന്ന്, തുടക്കത്തിൽ ലഹളയെ പിന്തുണച്ചിരുന്നവർ പോലും ശിപായികൾക്കെതിരായ നിലപാടുകളെടുത്തു.
അന്നത്തെ ദില്ലിയിലെ പ്രമുഖ ഉർദു പത്രമായിരുന്ന ദെഹ്ലി ഉർദു അഖ്ബാറിന്റെ പത്രാധിപരായിരുന്ന മൗലവി മുഹമ്മദ് ബഖർ ഇതിനുദാഹരണമാണ്.
പ്രമുഖ ഉർദു കവിയായിരുന്ന മിർസ ഗാലിബും ശിപായികളെ വിമർശിച്ചെഴുതിയിട്ടുണ്ട്.
അക്കാലത്തെ ഔദ്യോഗികരേഖകളുടെ ശേഖരമായ മ്യൂട്ടിനി പേപ്പേഴ്സിലെ വിവരങ്ങളനുസരിച്ച് ദില്ലിയിലെ ലഹളക്ക് ഒരു സ്വാതന്ത്ര്യസമരത്തിന്റെ സ്വഭാവമുണ്ടായിരുന്നില്ല.
ബ്രിട്ടീഷുകാരും ശിപായികളും യുദ്ധം ചെയ്യുമ്പോൾ ഇരുകൂട്ടരുടെയും അക്രമങ്ങളിൽ വശംകെട്ട ദില്ലിയിലെ ജനങ്ങൾ മൂന്നാംപക്ഷത്തായിരുന്നു.
അല്ലെങ്കിൽ ഇന്ത്യൻ സാമ്രാജ്യം തന്നെ നഷ്ടപ്പെട്ടേക്കാമെന്ന് അവർ ആശങ്കപ്പെട്ടു.
സാധ്യമായിടത്തോളം ബ്രിട്ടീഷ് പട്ടാളക്കാരെ അവർ ദില്ലി റിഡ്ജിലേക്കയച്ചു.
നഗരവും ചെങ്കോട്ടയുടെ ഭാഗങ്ങളും നശിപ്പിക്കപ്പെട്ടു.
ശിഖർ ധവൻ ഇംഗ്ലീഷ് വിലാസം https://ml.wikipedia.org/wiki/Shikhar_Dhawan
ഡൽഹിയിൽ നിന്നുള്ള ഇന്ത്യൻ ക്രിക്കറ്ററാണ്‌ ശിഖർ ധവൻ (ജനനം : 1985 ഡിസംബർ 5 ).
അക്രമണോത്സുകനായ ഇടം കയ്യൻ ബാറ്റ്സ്മാനും, വലം കയ്യൻ ഓഫ് സ്പിൻ ബൗളറുമാണ് ശിഖർ ധവൻ.
തന്റെ ആദ്യത്തെ അന്താരാഷ്ട്ര ഏകദിന മത്സരം 2010-ലും ആദ്യ ടെസ്റ്റ് മത്സരം 2013-ലുമാണ് ശിഖർ ധവൻ കളിച്ചത്.
ആഭ്യന്തര ക്രിക്കറ്റിൽ ഡൽഹി ടീമിന് വേണ്ടിയാണ് ശിഖർ ധവൻ കളിക്കുന്നത്.
ഓസ്ട്രേലിയക്കെതിരെ 2010-ൽ ആദ്യ ഏകദിനം കളിച്ച ശിഖർ 2013 മാർച്ച് 14-ന് ഓസ്ട്രേലിയക്കെതിരെ മൊഹാലിയിൽ ടെസ്റ്റ്‌ ക്രിക്കറ്റിൽ അരങ്ങേറ്റം കുറിച്ചു.
കളിയുടെ മൂന്നാം ദിവസം ടെസ്റ്റിൽ ഇന്ത്യയുടെ ഒന്നാം ഇന്നിഗ്സിൽ 85 പന്തിൽ 100 റൺസ് കടന്ന ശിഖർ ടെസ്റ്റ് ക്രിക്കറ്റിൽ അരങ്ങേറ്റ മത്സരത്തിൽ ഏറ്റവുംവേഗത്തിൽ സെഞ്ച്വറി നേടുന്ന താരമെന്ന ബഹുമതി സ്വന്തമാക്കി.
മൂന്നാം ദിവസം കളി നിർത്തുമ്പോൾ പുറത്താകാതെ 185 നേടിയ ശിഖർ, അടുത്ത ദിവസം 187 റൺസിന് പുറത്തായി.
ഈ മൽസരത്തിൽ ശിഖർ ധവാന് മാൻ ഓഫ് ദി മാച്ച് പുരസ്കാരവും ലഭിച്ചു.
2013 ജൂൺ 6-ന് ദക്ഷിണാഫ്രിക്കക്കെതിരെ കാർഡിഫിൽ നടന്ന ചാമ്പ്യൻസ് ട്രോഫി ടൂർണമെന്റിന്റെ ആദ്യ മത്സരത്തിൽ ധവാൻ തന്റെ പ്രഥമ ഏകദിന ക്രിക്കറ്റ് സെഞ്ച്വറി നേടി.
2013 ഓഗസ്റ്റ്‌ 12-ആം തിയതി പ്രിട്ടോറിയയിൽ ദക്ഷിണാഫ്രിക്കൻ എ ടീമിനെതിരായ ഏകദിന മത്സരത്തിൽ ശിഖർ ധവാൻ ഡബിൾ സെഞ്ചുറി (150 പന്തിൽ 248 റൺ) നേടി.
എ ക്ലാസ് മത്സരങ്ങളിൽ ഒരു താരം നേടുന്ന ഏറ്റവും ഉയർന്ന രണ്ടാമത്തെ സ്കോറാണിത്.
2013ലെ മികച്ച ബാറ്റിങ് പ്രകടനത്തിന് വിസ്ഡന്റെ മികച്ച അഞ്ച് ക്രിക്കറ്റ് താരങ്ങളുടെ പട്ടികയിൽ ശിഖർ ധവാൻ സ്ഥാനം പിടിച്ചു.
അന്താരാഷ്ട്ര ശതകങ്ങൾ ടെസ്റ്റ്‌ ശതകങ്ങൾ ശിഖർ ധവന്റെ ടെസ്റ്റ്‌ ശതകങ്ങൾ നം.
റൺസ് ബോളുകൾ 4s 6s എതിർ ടീം വേദി വർഷം മത്സരഫലം 1 187 174 33 2 ഓസ്ട്രേലിയ പി.സി.എ. സ്റ്റേഡിയം , മൊഹാലി , ചണ്ഡീഗഢ് 2013 ഇന്ത്യ ആറ് വിക്കറ്റുകൾക്ക് വിജയിച്ചു ഏകദിന ശതകങ്ങൾ ശിഖർ ധവന്റെ ഏകദിന ശതകങ്ങൾ നം.
റൺസ് ബോളുകൾ 4s 6s എതിർ ടീം വേദി വർഷം മത്സരഫലം 1 114 94 12 1 ദക്ഷിണാഫ്രിക്ക സോഫിയ ഗാർഡൻസ് , കാർഡിഫ് , വെയിൽസ് 2013 ഇന്ത്യ 26 റൺസിന് വിജയിച്ചു 2 102* 107 10 1 വെസ്റ്റ് ഇൻഡീസ് The Oval , London , England 2013 Won 3 116 127 11 2 സിംബാബ്‌വെ Harare Sports Club , Harare , Zimbabwe 2013 Won ഇന്ത്യൻ പ്രീമിയർ ലീഗ്
ഇന്ത്യൻ പ്രീമിയർ ലീഗിൽ 2008-ൽ ശിഖർ ഡെൽഹി ഡെയർഡെവിൾസിന് വേണ്ടിയും 2009–2010 വർഷങ്ങളിൽ മുംബൈ ഇന്ത്യൻസിന് വേണ്ടിയും 2011–2012 വർഷങ്ങളിൽ ഡെക്കാൻ ചാർജേഴ്സ് ടീമിന് വേണ്ടിയും കളിച്ചു.
ഡെക്കാൻ ചാർജേഴ്സിനെ ഇന്ത്യൻ പ്രീമിയർ ലീഗിൽ നിന്നും പുറത്താക്കിയ ശേഷം 2013-മുതൽ സൺറൈസേഴ്സ് ഹൈദരാബാദ് ടീമിന് വേണ്ടി കളിക്കുന്നു.
ഐ പി എൽ സ്ഥിതിവിവരങ്ങൾ ഐപിഎല്ലിലെ ശിഖർധവാന്റെ ബാറ്റിങ് പ്രകടനം വർഷം ടീം Inns Runs HS Ave SR 100 50 4s 6s 2008 ഡെൽഹി ക്യാപ്പിറ്റൽസ് 14 340 68* 37.77 115.25 0 4 35 8 2009 മുംബൈ ഇന്ത്യൻസ് 4 40 22 10.00 88.88 0 0 3 0 2010 10 191 56 19.10 112.35 0 2 23 3 2011 ഡെക്കാൺ ചാർജ്ജേഴ്സ് 14 400 95* 33.33 129.03 0 2 47 7 2012 15 569 84 40.64 129.61 0 5 58 18 2008–2012 Total 57 1540 95* 31.42 122.31 0 13 166 36 അവലംബം
ശിങ്കാരിമേളം ഒമ്പതോ പതിനഞ്ചോ ഇരുപത്തിയൊന്നോ പേരടങ്ങുന്ന സംഘങ്ങളായാണ് ശിങ്കാരിമേളം അവതരിപ്പിക്കപ്പെടുന്നത്.
ഇടന്തലക്കാർ മുൻപിലും, തൊട്ടുപിന്നിൽ ഇലത്താളക്കാരും ഏറ്റവും പിന്നിലായി വലന്തലക്കാരും അണിനിരക്കുന്നു.
കേരളത്തിൽ പ്രചാരമുള്ള ഒരു ചെണ്ടമേളമാണ് ശിങ്കാരിമേളം .
മറ്റു മേളങ്ങളെപ്പോലെ ശാസ്ത്രീയപരിവേഷമില്ലെങ്കിലും ഉൽസവങ്ങൾ, സ്വീകരണങ്ങൾ, ഘോഷയാത്രകൾ, പരസ്യം എന്നിവയിൽ വ്യാപകമായി കണ്ടുവരുന്നു.
ചെണ്ടയുടെ ഇടന്തലക്കും വലന്തലക്കും പുറമേ, ഇലത്താളവുമാണ് ഈ മേളത്തിലുപയോഗിക്കുന്ന വാദ്യോപകരണങ്ങൾ.
ദ്രുതതാളത്തിൽ വാദ്യോപകരണങ്ങൾ വായിക്കുന്നതിനോടൊപ്പം, മേളക്കാർ പല രീതികളിൽ അണിനിരന്നും, ചെറിയ ചുവടുകൾ വച്ചും,  കാണികളെ രസിപ്പിക്കുന്നു.
ഒരു ശിങ്കാരിമേളസംഘം
മേളം അവതരിപ്പിക്കുന്നതിന് കുറഞ്ഞത്, മൂന്നുപേരെങ്കിലും ആവശ്യമാണ്.
ഒമ്പതോ പതിനഞ്ചോ ഇരുപത്തിയൊന്നോ പേരടങ്ങുന്ന സംഘങ്ങളായാണ് ശിങ്കാരിമേളം അവതരിപ്പിക്കപ്പെടുന്നത്.
വടക്കൻ കേരളത്തിൽ പ്രചാരമുള്ള ചെട്ടിക്കൊട്ട് എന്ന വാദ്യകലയിൽ നിന്നാണ് ശിങ്കാരിമേളം ഉരുത്തിരിഞ്ഞതെന്ന് പറയപ്പെടുന്നു.
മറ്റു ചെണ്ടമേളങ്ങളിലാവശ്യമായതും ദീർഘമായ സാധനകൊണ്ട് സ്വായത്തമാക്കുന്നതുമായ ഉരുട്ടൽ പോലെയുള്ള വാദനരീതികൾ ആവശ്യമില്ലാത്തതിനാൽ വളരെപ്പെട്ടെന്ന് അഭ്യസിക്കാവുന്ന ഒരു ചെണ്ടമേളമാണ് ശിങ്കാരിമേളം.
മേളങ്ങൾ
ഓരോ സംഘങ്ങളും മനോധർമ്മപരമായി ആവിഷ്കരിച്ചെടുക്കുന്ന പല മേളങ്ങൾ ശിങ്കാരിമേളത്തിലുണ്ട്.
പൊതുവേ പഞ്ചാരി താളത്തിലാണ് ഈ മേളങ്ങൾ ചിട്ടപ്പെടുത്തിയിട്ടുണ്ടാകുക.
ചെമ്പട താളത്തിലുള്ള മേളങ്ങളും അപൂർവ്വമായി കണ്ടു വരുന്നു.
എന്നാൽ ചമ്പ , അടന്ത എന്നീ താളങ്ങൾ ഇതിൽ ഉപയോഗിക്കാറീല്ല.
ഒരേ പരിപാടിയിൽത്തന്നെ ഇത്തരം ഒന്നിലധികം മേളങ്ങൾ അവതരിപ്പിക്കപ്പെടാറുണ്ട്.
ഘട്ടങ്ങൾ ശിങ്കാരിമേളത്തിൽ വ്യാപകമായി കേട്ടുവരുന്ന ഒരു മേളത്തിന്റെ ആദ്യഘട്ടം കേൾക്കുക.
മിക്കവാറും മേളസംഘങ്ങളും ആദ്യമായി പഠിപ്പിക്കുന്ന മേളമാണിത്.
പഞ്ചാരി താളത്തിലുള്ള ഈ മേളത്തിന്റെ ഒരു താളവട്ടം ആറു മാത്രകൾ അടങ്ങിയതാണ്.
മുകളിൽ നൽകിയിരിക്കുന്ന മേളത്തിന്റെ വായ്ത്താരി വാദ്യം താളവട്ടം - ആറു മാത്രകൾ ചെണ്ട - ഇടന്തല തക തക തക തക തക തം- ചെണ്ട - വലന്തല -- -- -- -തി ത്തി- ത്തെയ്- ഇലത്താളം തിത്തെയ് -തി ത്തെയ്- തിത്തെയ് -തി ത്തെയ്-
മറ്റു ചെണ്ടമേളങ്ങളിലെപ്പോലെ താളത്തിന് കൃത്യമായ കാലനിയമങ്ങൾ ശിങ്കാരിമേളത്തിലില്ല.
ഒറ്റയടിക്ക് മറ്റൊരു കാലത്തിലേക്ക് പ്രവേശിക്കുന്ന സ്വഭാവവുമില്ല.
മറിച്ച് ഒരു പ്രത്യേക കാലത്തിൽ ആരംഭിച്ച്, പ്രമാണക്കാരന്റെ നിർദ്ദേശമനുസരിച്ച് ക്രമേണ താളം മുറൂകുകയാണ് ചെയ്യുക.
മിക്കവാറൂം മേളങ്ങളും ഒരേ താളത്തിലുള്ള രണ്ടു ഘട്ടങ്ങളാക്കിയായിരിക്കും ചിട്ടപ്പെടുത്തിയിരിക്കുന്നത് (മൂന്നു ഘട്ടങ്ങളുള്ള മേളങ്ങളുമുണ്ട്).
ആദ്യഘട്ടത്തിൽ ഇടന്തലച്ചെണ്ടക്കായിരിക്കും പ്രാമുഖ്യം കൂടുതലുണ്ടാകു.
ഈ ഘട്ടത്തിൽ വലന്തലയും, ഇലത്താളവും പശ്ചാത്തലമെന്ന പോലെ ഇടന്തലയെ പിന്തുണക്കുന്നു.
രണ്ടാം ഘട്ടത്തിൽ വലന്തലയും ഇലത്താളവും ഇടന്തലയെ നിഷ്പ്രഭമാക്കുന്ന തരത്തിൽ വായിക്കുന്നു.
ഒന്നാംഘട്ടത്തെ അപേക്ഷിച്ച് രണ്ടാംഘട്ടം ഹ്രസ്വമായിരിക്കും.
പലവട്ടം ഇരു ഘട്ടങ്ങളിലേക്കും മാറിയതിനു ശേഷം താളം വളരെ ദ്രുതമാക്കി, രണ്ടാം ഘട്ടത്തിൽ കൊട്ടിയവസാനിപ്പിക്കുകയാണ് ചെയ്യുക.
ഒരേ താളത്തിലുള്ള മിക്ക മേളങ്ങൾക്കും ഇടന്തലയുടെയും ഇലത്താളത്തിന്റേയും വാദനശൈലി ഒരുപോലെയായിരിക്കും.
വലന്തലയുടെ വാദനശൈലിയിലുള്ള മാറ്റമനുസരിച്ചാണ് മേളങ്ങൾ വ്യത്യാസപ്പെടുന്നത്.
അതുകൊണ്ട് മേളമാരംഭിക്കുന്ന പ്രമാണക്കാരൻ വലന്തലയുടെ വായ്ത്താരി ഇടന്തലച്ചെണ്ടയിൽക്കൊട്ടിയായിരിക്കും ഏതുമേളമാണ് കൊട്ടേണ്ടതെന്ന് മറ്റുള്ളവർക്ക് നിർദ്ദേശം നൽകുന്നത്.
ഇടന്തലക്കാരുടെ നിരയിൽ (മുൻനിരയിൽ) മദ്ധ്യത്തിലായായിരിക്കും പ്രമാണക്കാരൻ നിലയുറപ്പിച്ചിരിക്കുക.
പ്രമാണക്കാരൻ ചെണ്ടയിൽ പ്രത്യേകരീതിയിൽ കൊട്ടിയാണ് ഘട്ടം മാറുന്നതിന് സഹമേളക്കാർക്ക് നിർദ്ദേശം നൽകുന്നത്.
കുറിപ്പുകൾ ൧ ഉദാഹരണത്തിന് പഞ്ചാരിതാളത്തിലുള്ള മേളങ്ങളുടെ ആദ്യഘട്ടത്തിൽ ഒരു താളവട്ടം പൂർത്തിയാകുമ്പോൾ 11 കൊട്ടും ഒരു ഇടയുമാണ് ഉണ്ടാകുക.
( ഇവിടെ ആദ്യഘട്ടം ശ്രവിക്കുക) രണ്ടാം ഘട്ടത്തിൽ ഒരേ ഇടവേളയിലുള്ള 12 കൊട്ടുകൾ കൊണ്ട് താളവട്ടം പൂർത്തിയാക്കുന്നു.
ഏറെക്കുറേ പഞ്ചാരിയിലുള്ള മിക്കവാറും മേളങ്ങൾക്കും ഇതേ വാദനശൈലിതന്നെയാണ് ഇടന്തലക്കുള്ളത്.
എന്നാൽ ഓരോ മേളങ്ങളിലും വലന്തല വിഭിന്നമായ രീതികളിലാണ് കൊട്ടുന്നത് ൨ സംഘാംഗങ്ങളുടെ എണ്ണം, 9, 15, 21, 27 എന്നിങ്ങനെ മൂന്നിന്റെ ഒറ്റസംഖ്യാഗുണിതങ്ങളാകുന്നതാണ് ഏറ്റവും അഭികാമ്യം.
അങ്ങനെയാകുമ്പോൾ ഭംഗിയായി ചുവടുകൾ വെക്കുന്നതിന് സാധിക്കും.
ശിതാഗ്ര
ഒരു വൃത്തമാണ് ശിതാഗ്ര ലക്ഷണം
ജഗണാദ്യം ചതുർമ്മാത്രാഗണം നാലു ശിതാഗ്രയാം.
ചതുർമ്മാത്രഗണം നാലെണ്ണം ചേർന്നാൽ ശിതാഗ്രയാകും.
അതിൽ ആദ്യത്തെ ഗണം ജഗണം ( മദ്ധ്യഗുരു) ആയിരിക്കണം.
ഉദാഹരണം “ വിദഗ്ദ്ധനാകിയ നളന്റെ ദൂതൻ
വിദർഭനൽപുരമടുത്തുകണ്ടു.
” ഇതും കൂടി കാണുക വൃത്തം (വ്യാകരണം)
ശൂന്യഗണം ഇംഗ്ലീഷ് വിലാസം https://ml.wikipedia.org/wiki/Empty_set ഒരംഗം പോലുമില്ലാത്ത ഗണം.
ഒരു അംഗം പോലും ഇല്ലാത്ത ഗണത്തെയാണു ഗണസിദ്ധാന്തത്തിൽ ശൂന്യഗണം എന്നു വിളിക്കുന്നത്.
അവലംബം ഹാൽമോസ്, പോൾ , നേറ്റീവ് സെറ്റ് തിയറി .
പ്രിൻസ്ടൺ, ന്യൂ ജേഴ്സി: ഡി. വാൻ നോസ്ട്രാൻഡ് കമ്പനി, 1960.
റീപ്രിന്റഡ് ബൈ സ്പ്രിംഗർ വെർലാഗ്, ന്യൂ യോർക്ക്, 1974.
ISBN 0-387-90092-6 (സ്പ്രിംഗർ-വെർലാഗ് എഡിഷൻ).
റീപ്രിന്റഡ് ബൈ മാർട്ടിനോ ഫൈൻ ബുക്ക്സ്, 2011.
ISBN 978-1-61427-131-4 (പേപ്പർബാക്ക്).
ശൂന്യത ഇംഗ്ലീഷ് വിലാസം https://ml.wikipedia.org/wiki/Vacuum
ദ്രവ്യമില്ലാത്ത സ്ഥലത്തെയാണ്‌ (space) ശൂന്യത (vacuum) എന്ന് പറയുന്നത്.
എങ്കിലും പ്രായോഗികമായി ദ്രവ്യം തീരെയില്ലാത്ത സ്ഥലമില്ല.
അതിനാൽ സാധാരണ ശൂന്യത എന്നതുകൊണ്ടുദ്ദേശിക്കുന്നത് ദ്രവ്യത്തിന്റെ അളവ് വളരെക്കുറച്ചായതിനാൽ മർദ്ദം അന്തരീക്ഷമർദ്ദത്തെക്കാൾ വളരെക്കുറച്ചായ സ്ഥലത്തെയാണ്‌.
സിദ്ധാന്തരൂപവത്കരണത്തിനുപയോഗിക്കുന്ന ദ്രവ്യം തീരെയില്ലാത്ത ശൂന്യതയെ പൂർണ്ണശൂന്യത (perfect vacuum) എന്നും പ്രായോഗികമായി ലഭ്യമാകുന്ന ശൂന്യതയെ ഭാഗികശൂന്യത (partial vacuum) എന്നും വിളിക്കുന്നു